Publication: Magyar Közlöny
Issue: MK-1999-17 (Year: 1999, Number: 17)
Era: 1990-2004
Section: szóló 1998. évi XC. törvény (a továbbiakban: Tv.) 17. §-a
Paragraph Index: 237

(5) A rendelet 14. §-a (3) bekezdésének j) pontja helyébe a következő rendelkezés lép: „j) a Magyar Államkincstár havonta — a tárgyhót követő 15-éig — tájékoztatja a Belügyminisztériumot és a tanácsokat az előirányzatoknak és azok maradványának felhasználásáról megyénként, azon belül éves ütemenként és önkormányzatonként — ugyanazon önkormányzat különböző beruházásait külön soron hozva — a tárgyhót illetően a következő bontásban: tárgyhó elején rendelkezésre álló támogatás, tárgyhavi visszafizetés, tárgyhavi utalások egy összegben, tárgyhavi nettó utalás, tárgyhó végén rendelkezésre álló támogatás. A féléves beszámolóhoz és a zárszámadáshoz a teljes időszakra vonatkozó kimutatást a Magyar Államkincstár a fentieken kívül a TÁKISZ-ok részére is megküldi.”

Source: https://magyarkozlony.hu/hivatalos-lapok/c30685b645dbd9ac29411b44cbd7ba4601859dd2/dokumentumok/4565c160cbaf7697d2f659e03d9298121f3edf06/letoltes